b'\n_START_ARTICLE_\nKomia-turnaus\n_START_PARAGRAPH_\nKomia-turnaus on Sein\xc3\xa4joella vuodesta 2010 l\xc3\xa4htien pelattu kansainv\xc3\xa4linen jalkapalloturnaus. Turnaus pelataan Wallsport Areenalla._NEWLINE_Vuonna 2010 turnaus j\xc3\xa4rjestettiin 12.\xe2\x80\x9314. helmikuuta, ja siin\xc3\xa4 olivat mukana Helsingin Jalkapalloklubi, AIK Fotboll, Tampere United, \xc3\x96rebro SK Fotboll, Sein\xc3\xa4joen Jalkapallokerho sek\xc3\xa4 Wall-Akatemia Sein\xc3\xa4joelta ja TamU Akatemia Tampereelta._NEWLINE_Vuonna 2011 turnaus j\xc3\xa4rjestettiin 9.\xe2\x80\x9313. helmikuuta, ja turnaukseen osallistuivat Veikkausliigan hallitseva mestari HJK, Turun Palloseura, Djurg\xc3\xa5rdens IF FF, \xc3\x96rebro, Viron mestari FC Flora ja SJK. Joillekin joukkueille turnauksessa kertyi kolme ottelua, ja joillekin yksi._NEWLINE_Vuonna 2012 turnaus j\xc3\xa4rjestettiin 8.\xe2\x80\x9312. helmikuuta, jolloin mukana olivat HJK, Djurg\xc3\xa5rdens, \xc3\x96rebro, FC Flora, JJK sek\xc3\xa4 Suomen jalkapallomaajoukkue._NEWLINE_Vuonna 2013 turnaus j\xc3\xa4rjestettiin 13.\xe2\x80\x9316. helmikuuta. Turnaukseen osallistuvat SJK, FC Inter Turku, Vaasan Palloseura, Suomen alle 21-vuotiaiden maajoukkue, JK N\xc3\xb5mme Kalju sek\xc3\xa4 Mj\xc3\xa4llby AIF. Turnauksen voitti ruotsalainen Mj\xc3\xa4llby AIF, joka voitti loppuottelussa SJK:n 3\xe2\x80\x930.'